בית הקברות היהודי העתיק בפרנקפורט

בית הקברות היהודי העתיק בפרנקפורט (בגרמנית: Alter Jüdischer Friedhof Frankfurt), הידוע גם כבית הקברות ברחוב באטון, הוא אחד מבתי הקברות היהודיים העתיקים והמרכזיים בגרמניה, ומהווה אתר הנצחה היסטורי ותרבותי חשוב להקילה היהודית בפרנקפורט לדורותיה. בית הקברות ממוקם בלב הרובע היהודי הישן, סמוך לרחוב היהודים (Judengasse). בית הקברות הוא הגדול מבין שנים עשר בתי קברות יהודיים הקיימים בפרנקפורט. כתובות המצבות של בית הקברות הועתקו בידי הרב מרדכי הורוויץ, ונדפסו על ידו בספר 'אבני זיכרון: הכתב והמכתב'. היסטוריה הקבורה במקום החלה כבר בשנת 1272, והוא שימש את הקהילה עד שנת 1828, אז נסגר לקבורה חדשה בעקבות מיצוי השטח הפנוי לקבורה. במהלך ימי הביניים שימש בית הקברות כאתר קבורה מרכזי של יהודי העיר. רבים מרבני העיר, ראשיה, בנקאים ודמויות תרבותיות נקברו בו. במהלך שלטון הנאצים, נהרסו רבות מהמצבות במקום, חלקן נותצו או הועברו. לאחר מלחמת העולם השנייה שוקם האתר, ובשנות ה־90 הוקם לצידו אתר ההנצחה 'Neuer Börneplatz Memorial', הכולל קיר הנצחה עם שמותיהם של כ־11,900 יהודים תושבי פרנקפורט שנספו בהשואה. כיום מצויות בו מאות מצבות שנותרו שלמות, ואחרות נערמו בשטח סגור בתחומי האתר. בית הקברות כולל מגוון מצבות מרשימות ומונומנטים אדריכליים, רבים מהם בעלי ערך אומנותי והיסטורי. בחומת האבן המקיפה את בית הקברות קבועים לוחות זיכרון עם שמות קורבנות השואה מבני הקהילה. בצד המערבי של בית הקברות שוכן מוזיאון 'יודנגאסה' (חלק מהמוזיאון היהודי בפרנקפורט) המחזיק במפתחות בית הקברות ומציע סיורים מודרכים במקום. אישים הקברים בבית הקברות העתיק רבי אברהם אביש מפרנקפורט – אב"ד פרנקפורט רבי נתן אדלר – רב ומקובל, רבו של החת"ם סופר רבי פנחס הורוביץ – בעל ההפלאה רבי יעקב יהושע פלק – הפני יהושע רבי עקיבא פרנקפורטר – רב פרנקפורט רבי מאיר שיף – המהר"ם שיף רבי יעקב פופרש – פוסק, מחבר שו"ת שב יעקב מאיר אנשל רוטשילד – בנקאי, אבי שושלת רוטשילד בית הקברות הישן ברחוב ראט־בייל ערך מורחב – בית הקברות היהודי הישן בפרנקפורט במקביל לסגירת בית הקברות העתיק, נפתח בשנת 1828 בית קברות יהודי נוסף בצמוד לבית הקברות המרכזי של פרנקפורט, ברחוב ראט-בייל. בית קברות זה שימש לקבורה עד 1928, אז נסגר לקבורה חדשה לאחר שנקברו בו כ־40,000 איש. מ־1928 ואילך נמשכה קבורה רק בקברים משפחתיים קיימים. בצמוד לו נפתח בית הקברות היהודי החדש של פרנקפורט, הפעיל עד היום. קישורים חיצוניים בית הקברות העתיק ברחוב באטון, באתר המוזיאון היהודי בפרנקפורט (בגרמנית) העתקות מצבות בית הקברות, במאגר המצבות היהודיות של מכון שטיינהיים בתי הקברות בגרמניה, ‏11 בספטמבר 2024 בתי העלמין בפרנקפורט דמיין, באתר קברי צדיקים הערות שוליים